**И. АРАБАЕВ атындагы**

**кыргыз МАМЛЕКЕТТИК университети**

**КЫРГЫЗ БИЛИМ берүү АКАДЕМИЯСЫ**

**Д 13.20.618** диссертациялык кеңеши

Кол жазма укугунда

УДК: 378:33(575.3)

**ОРАЛОВА ЗАУРЕШ МЕКЕНБАЕВНА**

**КЕЛЕЧЕКТЕГИ ЭКОНОМИСТТЕРДИН НЕГИЗГИ КОМПЕТЕНТТҮҮЛҮКТӨРҮН КАЛЫПТАНДЫРУУНУН ПЕДАГОГИКАЛЫК ШАРТТАРЫ**

13.00.01 – жалпы педагогика, педагогиканын жана билим берүүнүн тарыхы

**Педагогика илимдеринин кандидаты окумуштуулук**

**даражасын изденип алуу үчүн жазылган диссертациянын**

**АВТОРЕФЕРАТЫ**

**Бишкек – 2021**

Диссертациялык иш И. Арабаев атындагы Кыргыз мамлекеттик университетинин педагогика кафедрасын аткарылды

**Илимий жетекчи: Калдыбаева Айчүрөк Токтополотовна –**

педагогика илимдеринин доктору, профессор

И. Арабаев атындагы Кыргыз мамлекеттик

университетинин педагогикакафедрасынын башчысы

**Расмий оппоненттер: Чалданбаева Айгуль Кушчубековна –** педагогика илимдеринин доктору, профессор,

Ж. Баласагын атындагы Кыргыз мамлекеттик

университетиинин зоология, адамдын жана жаныбарлардын

физиологиясы кафедрасынын башчысы

**Жакшылыкова Кишимжан Жакшылыковна –**

педагогика илимдеринин кандидаты, Эл аралык

башкаруу, укук, финансы жана бизнес академиясы доценти

**Жетектөөчү мекеме:** К. Карасаев атындагы Бишкек мамлекеттик

университетинин педагогика жана психология

кафедрасы (Дареги: 720000, Бишкек ш., Тынчтык проспектиси, 27).

Диссертациялык иш 2021-жылдын 17-декабрында саат 13.00до И. Арабаев атындагы Кыргыз мамлекеттик университетинин жана Кыргыз билим берүү академиясынын алдындагы педагогика илимдеринин доктору (кандидаты) окумуштуулук даражасын изденип алуу боюнча Д 13.20.618диссертациялык кеңешинин жыйынында корголот. Дареги: 720026, Бишкек шаары, Раззаков көчөсү, 51.

Диссертациялык иш менен И. Арабаев атындагы Кыргыз мамлекеттик университетинин (дареги: 720026, Бишкек шаары, Раззаков көчөсү, 51) жана Кыргыз билим берүү академиясынын (дареги:72000, Бишкек шаары, Эркиндик бульвары, 25) Илимий китепканаларынан жана дискеңештин сайтынан таанышууга болот ([www.arabaev.kg](http://www.arabaev.kg)).

Автореферат 2021-жылдын 17-ноябрында таркатылды.

**Диссертациялык кеңештин окумуштуу катчысы,**

**педагогика илимдеринин доктору, профессор Дюшеева Н.К.**

**ШТИН ЖАЛПЫ МҮНӨЗДӨМӨСҮ**

**Диссертациянын темасынын актуалдуулугу** өлкөнүн туруктуу социалдык-экономикалык өнүгүшүндөгү мамлекеттин керектөөчүлүгү менен шартталган, бул бир катар факторлор менен, анын ичинде кесиптик гана эмес, орто жана жогорку кесиптик билим берүүнүн мамлекеттик билим берүү стандарттарында позицияланган, негизги компетенттүүлүктөрдүн калыптанышынын жогорку деңгээлине ээ, жаңы формациядагы экономисттерди даярдоо менен камсыздалат. КМШ өлкөлөрүнүн билим берүү системаларынын жарыяланган максаттарынын биримдигинин башкы вектору тез өзгөрүүчү шарттарга жана социалдык-кесиптик коомчулукка ийгиликтүү адаптациялануу жөндөмүнүн жана даярдыгынын инсанда калыптанышына багытталган.

Технологиялык прогресстин ылдам өсүү динамикасы предметтик-практикалык экономикалык ишмердүүлүктү гана эмес, ошондой эле коомдун талаптарын канааттандыруу менен байланышкан социалдык мүнөздөгү ишмердүүлүктү көрсөтүүгө жөндөмдүү квалификациялуу экономисттерге муктаждыкты чакырат.

Ошентип, изилдөөнүн актуалдуулугу заманбап педагогикалык шарттарды иштеп чыгуунун аркасында, келечектеги экономисттердин калыптанышында, алардын негизги компетенттүүлүктөрүн сапаттуу калыптандырууну камсыздоо зарылдыгы менен аныкталат.

Изилденүүчү проблемага анализ жасоо, кесиптик ишмердүүлүктө болочоктогу адистерде негизги компетенттүүлүктөрдү калыптандыруу проблемасы педагогиканын классиктери О.А. Абдулина, Ю.К. Бабанский, Н.В. Кузьмина, И.Я. Лернер, Ф.Н. Гоноболин, В.А. Сластенин, М.Н. Скаткин, А.И. Щербаков ж.б. эмгектеринде чагылдырылгандыгын көрсөттү. Алар инсандын теориясына, ишмердүүлүктүн теориясына, жөндөмдүүлүктөрдүн теориясына таянуу менен, болчоктогу педагогдордун, адистердин кесиптик-маанилүү сапаттарынын калыптануу контекстин изилдешкен. Ал эми Э.Ф. Зеер, И.И. Зимняя, О.Е. Лебедев, Дж.Равен, Г.К. Селевко, Ю.Г. Татур, Г. Хэмел, К. Прахлада, А.В. Хуторский сыяктуу изилдөөчүлөрдүн эмгектери негизги компетенттүүлүктөрдүн атамекендик жана чет элдик теорияларын негиз кылуу менен, компетенттүүлүктөрдүн бүтүндөй маңызын, мазмунун, түзүлүшүн, типологиясын, классификациясын аныкташкан.

Атамекендик изилдөөлөрдө компетенттүүлүктөрдүн калыптануу проблемасы А.А. Алимбеков (2019-ж.), Н.А. Осипова (2018-ж.), И.Б. Бекбоев (2019-ж.), К.Д. Добаев (2018-2021-жж.), Н.К. Дюшеева(2009-ж.), А.Т. Калдыбаева (2020-ж)), А.М. Мамытов (2019-2021-жж.), Э.М. Мамбетакунов (2019-2021-жж.), А.К. Наркозиев (2010-ж.) ж.б. эмгектеринде чагылдырылган, бу эмгектерде ар кыл профилдеги болочок адистер үчүн компетенттүүлүктөрдүн ар кыл түрлөрүнүн маңызы жана мазмуну ачылып берилет, алардын калыптанышынын педагогикалык шарттары иштелип чыгат, калыптануу денгээлин баалоонун жана диагностикасынын механизмдери баяндалат.

Экономисттерди даярдоо проблемасы Д,К. Афанасова, Н.Д. Бусыгин, Н.Д. Колесов, А.В. Мингалеева, Л.А. Ролдугина, В.А. Солненко, Л.Е. Солянкина, Л.А. Харитонова ж.б. эмгектеринде изилденген, аларда компетенттүүлүк мамиленин негизинде келечектеги экономисттердин математикалык жана финансылык-экономикалык сабаттуулугун калыптандыруу маселелери каралган.

Ошону менен катар, биз тараптан жүргүзүлгөн эмпирикалык изилдөө келечектеги экономисттерде, көпчүлүк студенттерде жогорку кесиптик билим берүүнүн мамлекеттик билим берүү стандартынын талаптарына киргизилген негизги компетенциялардын калыптануу денгээлинин жетишсиздиги байкалат, мында, предметтик атайын компетенттүүлүктөрдү калыптандырууга акцент жасалып артыкчылык берилүү менен, негизги компетенцияларды калыптандыруу процесси экинчи планга жылдырылууда. Ошол эле учурда, атамекендик жана чет өлкөлүк изилдөөлөргө анализ, жогорку кесиптик билим берүү системасында келечектеги экономисттерде негизги компетентүүлүктөрдү калыптандыруу проблемасы атайын изилдөөнүн предмети боло элек экендигин күбөлөндүрөт.

Ошентип, келечектеги экономисттерде негизги компетенттүүлүктөрүн калыптандыруунун объективдүү зарылдыгы менен ЖОЖдун шарттарында бул процессти ишке ашыруу боюнча заманбап механизмдердин жетишсиз иштелип чыгышынын ортосунда, келечектеги экономисттерди даярдоо боюнча мамлекеттик стандарттын талаптарын аткаруунун зарылдыгы менен бул процессти ишке ашыруу боюнча мүмкүн болгон педагогикалык шарттардын жетишсиз адаптацияланышынын ортосунда карама-каршылыктын бар экендиги байкалат. Бул карама-каршылыктар биздин изилдөөбүздүн проблемасын аныктады: ЖОЖдун болочоктогу экономисттеринин негизги компетенттүүлүктөрүн калыптандыруунун педагогикалык шарттары кандай. Проблеманын жетишсиз иштелип чыгышы жана аны чечүүнүн практикалык маанилүүлүгү “Келечектеги экономисттердин негизги компетенттүүлүктөрүн калыптандыруунун педагогикалык шарттары**”** деген изилдөөнүн темасын тандоону шарттады.

**Диссертациянын темасынын ири илимий программалар же илим-изилдөөчүлүк иштер менен байланышы:** Диссертациялык иш И. Арабаев атындагы КМУнун ИИИ изилдөөчүлүк актуалдуу темаларынын тизмесине кирет.

**Диссертациянын максаты** болуп келечектеги экономисттердин негизги компетенттүүлүктөрүн калыптандыруунун педагогикалык шарттарын негиздөө жана иштеп чыгуу саналат.

**Изилдөөнүн милдеттери:**

1. Келечектеги экономисттердин негизги компетенттүүлүктөрүн калыптандыруунун теориялык-методологиялык негиздерин ачып берүү.

2. Келечектеги экономисттердин негизги компетенттүүлүктөрүн маңызын жана түзүмдүк мазмунун аныктоо.

3. Келечектеги экономисттердин негизги компетенттүүлүктөрүн калыптандыруунун педагогикалык шарттарын аиштеп чыгуу жана тажрыйбалык педагогикалык иште алардын эффективдүүлүгүн далилдөө.

**Алынган натыйжалардын** **жаңычылдыгы** төмөнкүлөрдө турат:

1. Негизги компетенттүүлүктөрдү калыптандыруунун заманбап теориялык негиздери иштелип чыкты, тактап айтканда: проблема боюнча изилдөөчүлөрдүн теориялык-методологиялык жоболору негизделди, негизги компетенцияларды калыптандыруудагы жетектөөчү теориялар аныкталды, бул изилдөөнү ишке ашырууга негиз болду, ошондой эле негизги компетенттүүлүктөрдү калыптандырууга методологиялык мамилелер аныкталды: компетенттик-ишмердүүлүк, системалык жана технологиялык.

2. Келечектеги экономисттердин негизги компетенттүүлүктөрүнүн маңызы жана түзүмдүк мазмуну аныкталды, алардын критерийлери менен көрсөткүчтөрү аныкталды, келечектеги экономисттердин негизги компетенттүүлүктөрүн калыптандыруунун модели иштелип чыкты.

3. Келечектеги негизги компетенттүүлүктөрүн калыптандыруунун педагогикалык шарттары иштелип чыкты, калыптануу денгээлин диагностикалоо боюнча иштелип чыккан куралдардын жардамы менен алардын натыйжалуулугу далилденди.

**Алынган натыйжалардын** **практикалык маанилүүлүгү** мында турат:

* негизги компетенттүүлүктөрдун жана түзүмдүк компоненттерге (когнитивдик, ишмердүүлүк, мотивациялык, инсандык) проекциялоодо күтүлүүчү натыйжалардын тизмеси түзүлдү
* педагогикалык технологияларды колдонуу, ошондой эле келечектеги экономисттердин негизги компетенттүүлүктөрүн баалоо боюнча окуу-усулдук сунуштар иштелип чыкты.
* келечектеги экономисттердин негизги компетенттүүлүктөрүн калыптандыруунун педагогикалык шарттары иштелип чыкты жана тажрыйбалык-педагогикалык иштин процессинде алардын натыйжалуулугу далилденди.

**Коргоого алынып чыккан диссертациянын негизги жоболору:**

1. Келечектеги экономисттердин негизги компетенттүүлүктөрүн калыптандыруунун теориялык-методологиялык негизин педагогика, пихология тарамагындагы эмгектер, билим берүүнүн нормативдик булактары, ошондой эле И.А. Зимняянын компетенттүүлүктүн илимий мектебинин, Э.Ф Зеердин кесиптик өнүктүрүү илимий мектебинин концепциялары түздү, бул келечектеги экономисттердин негизги компетенттүүлүктөрүн калыптандыруу системасын ишке ашырууга комптенттик-ишмердүүлүк мамилени; Д.К. Афанасов, О.А. Зарубин, Л.Д. Медведев, Е.И. Огаревдин экономисттин кесиптик ишмердүүлүгүнүн маңызы жөнүндө теориялык идеяларын колдонууну шарттады.

2. Негизги компетенттүүлүктөр – бул когнитивдик, ишмердүүлүк, маалыматтык, коммуникативдик, социалдык-эмгектик, баалуулук-мазмундук, маданий жана инсандык өзүн өзү жакшыртуу компетенттүүлүктөрү түзүмдүк компоненттери болуп саналган, кайсы гана социумда болбосун адаптацияланууга жана кесиптик ишмердүүлүктү ийгиликтүү ишке ашырууга даяр, келечектеги экономисттин билимдеринин, көндүмдөрүнүн, ыкмаларынын жана жөндөмдөрүнүн жыйындысы.

3. Негизги компетенттүүлүктөрдү ишке ашыруунун натыйжалуулугу педагогикалык шарттарды түзүү жана иштелип чыккан педагогикалык шарттарды ишке ашыруу менен камсыздалат: компетенттүүлүк мамилеге негизделген окуу-усулдук камсыздоонун мазмунун жаңыртуу; келечектеги экономисттердин негизги комптенттүүлүктөрүн калыптандыруучу окутуучулардын окуу-усулдук даярдыгын жакшыртуу; окуу процесстерин технологиялаштыруу; негизги компетенттүүлүктөрдүн калыптануу деңгээлинин диагностикасын баалоочу куралдарды пайдалануу.

**Изденип алуучунун өздүк салымы** негизги компетенттүүлүктөрдүн дескрипторлорун / күтүлүүчү натыйжаларын формулировкалоодо, келечектеги экономисттердин компетенттүүлүктөрүн калыптандыруунун моделин иштеп чыгууда, окутуучулар үчүн программаны жана меминар-тренингдин мазмунун иштеп чыгууда, негизги комптенттүүлүктөрдүн калыптануу деңгээлинин диагностикасын баалоочу куралдарды иштеп чыгууда турат.

**Диссертациянын натыйжаларын апробациялоо** эл аралык, ЖОЖдор аралык илимий-практикалык конференцияларда, И. Арабаев атындагы КМУнун педагогика кафедрасынын талкууларында ишке ашырылды.

**Диссертациянын натыйжалары басылмаларда толук чагылдырылды.** Изилдөөнүн негизги натыйжалары илимий макалаларда чагылдырылды.

**Диссертациянын түзүлүшү.** Диссертация кириш сөздөн, үч бөлүмдөн, корутундулардан, пайдаланылган адабияттардын тизмесинен турат. Диссертациянын көлөмү 168 бетти түзөт, таблицалардын саны – 10, сүрөттөрдүн саны – 8. Библиографиялык булактардын саны – 161.

**ИЗИЛДӨӨНҮН НЕГИЗГИ МАЗМУНУ**

**Кириш сөздө** теманын атуалдуулугу, проблеманын иштелип чыгышынын даражасы, изилдөөнүн максаты жана милдеттери негизделди, изилдөөнүн карама-каршылыктары мүнөздөлдү, илимий изилдөөнүн илимий жаңычылдыгы, натыйжалардын теориялык жана практикалык маанилүүлүгү негизделди.

**“Келечектеги экономисттердин негизги компетенттүүлүктөрүн калыптандыруунун илмий-теориялык негиздери”** деген биринчи бөлүмдө изилденүүчү проблемага теориялык анализ ишке ашырылды; мурунку изилдөөлөрдүн методологиясына мүнөздөмө берилди; келечектеги экономисттердин негизги компетенттүүлүктөрүнүн мазмуну жана түзүмү аныкталды; келечектеги экономисттердин негизги компетенттүүлүктөрүнүн педагогикалык шарттары баяндалат.

Комптенттүүлүк мамиле Кыргыз Республикасынын билим берүү системасына 2010-жылы киргизилген жана бүгүнкү күнгө чейиин билим берүүнүн башка деңгээлдеринде өнүгүү стадиясында турат. Бизге батыш-европалык педагогикалык тажрыйбалардын практикасынан кирип, ХХ кылымдын аягы ХХI кылымдын башындагы россиялык окумуштуу –психологдордун, педагогодордун, социологдордун ( А.Л. Андреев, О.Н. Арефьев, А.С. Белкин, В.А. Болотов, Э.Ф. Зеер, Г.К. Селевко, В.В. Сериков, Ю,Г. Татур, А.В. Хуторский, И.А. Зимняя, Е.А. Сорокоумова, Д.И. Фельдштейн ж.б.) эмгектеринде изилденген. Компетенттүүлүк мамиле концепциясынын пайда болушу билим берүү процессиин уюштурууда билимдик мамиленин жетишсиздигинен улам, европалык билим берүү мейкиндигине КМШ өлкөлөрүнүн кириши менен шартталган. Ар түрдүү булактарга анализ жасоо анын түшүндүрмөлөрүнүн көптүгүн көрсөтөт, анын ичинен бизге төмөнкүсү таасирдүү: “ көп фактордуу, социалдык-саясий, базардык-экономикалык, маалыматтык жана коммуникативдик-жеткилең мейкиндиктин шарттарында туруктуу жашоо ишмердүүлүгүнө жана тирлик кылуусуна бүтүрүүчүнүн жөндөмдүүлүктөрүнүн потенциалын билдирген компетенциялардын комплексине ээ болуу үчүн шарттарды түзүүдө, ыкмалардын калыптанышына билимдерди артыкча берүү менен, үстөмдүк кылган билим берүүчү парадигмаларды дайыма кайрадан багыттап туруу”.

Экономисттерди даярдоо проблемасы Д,К. Афанасова, Н.Д. Бусыгин, Н.Д. Колесов, А.В. Мингалеева, Л.А. Ролдугина, В.А. Солненко, Л.Е. Солянкина, Л.А. Харитонова ж.б. эмгектеринде изилденген, аларда компетенттүүлүк мамиленин негизинде ЖОЖдун шарттарында келечектеги экономисттердин математикалык жактан даярдоо маселелери каралган. Бул изилдөөлөрдө инсан катары компетенттүүлүктөргө ээ болуу үчүн зарыл математикалык каражаттарды өнүктүрүүнүн, математикалык билимдер менен өз учурунда куралдандыруунун, ошондой эле математикалык каражаттар менен социалдык-экономикалык реалдуулукта иштөөнүн тажрыйбасына ээ болуу мүмкүнчүлүгүн сунуштоонун эсебинен, келечектеги экономисттердин кесиптик компетенттүүлүктөрүн калыптандыруу процессин жогорку кесиптик билим берүүдө логикалык ыраттуу куруу процессин камсыздоо позицияланат. Экономисттин кесиптик компетенттүүлүктөрү башкы компетенттүүлүктөр болуп чыгат, аларга социалдык-экономикалык болмушту түшүнүү, өзүн өзү маалыматтуу кылуу жана кесиптик өзүн өзү өнүктүрүү үчүн математикалык сабаттуулук, финансылык-экономикалык сабаттуулук кирет. И.А. Зимняянын компетенттүүлүктүн илимий мектебинин, Э.Ф Зеердин кесиптик өнүктүрүү илимий мектебинин концепциялары башкы концепциялары болуп чыгат, анткени биздин изилдөөбүздүн теориялык-методологиялык негизи болуп саналат. Көрсөтүлгөн концепциялардагы алынып чыккан жоболордун системасы, “негизги компетенттүүлүктөрдүн үч группасын бөлүүнүн теориялык негизи болуп, атамекендик психологияда формулировкаланган адам пикир алышуунун, таануунун жана эмгектин субъектиси (Б.Г. Ананьев); адам коомго, башка адамдарга, өзүнө, эмгекке болгон мамилелеринин системасында көрүнөт (В.Н. Мясищев); адамдын компетенттүүлүгү акмеологиялык өнүгүүнүн векторуна ээ (Н.В. Кузьмина, А.А. Деркач); профессионалдуулук компетенттүүлүктү камтыйт (А.К. Маркова) деген жоболор чыккандыгын көрсөттү. Бул компетенттүлүктөрдүн илимий мектебин негиздөөчүлөргө 3 проекцияда компетенттүүлүктүн багыттуулугун ангыктоого мүмкүндүк берди:

1) өзүн инсан катары, тиричилик аракеттин субъектиси катары караган өзүнө тиешелүү компетенттүүлүктөр;

2) адамдын башка адамдар менен өз ара аракетине тиешелүү компетенттүүлүктөр;

3) ишмердүүлүктүн бардык типтеринде жана формаларында көрүнгөн, адамдын ишмердүүлүгүнө тиешелүү компетенттүүлүктөр.

Компетенттик-багытталган окутуу – социалдык-экономикалык, саясий-билим берүүчүлүк жана педагогикалык өбөлгөлөр менен жашоого чакырган, билим берүүдөгү заманбап тренд. “Компетенция”, “компетенттүүлүк”, “негизги компетенттүүлүктөр” түшүнүктөрүнө терминологиялык анализ, бизге Tunuing методологиясын пайдалануу жолу менен келечектеги экономисттин негизги компетенттүүлүктөрүн тандоону ишке ашырууга (1-сүрөт) жана компоненттеринин аркасында түзүлгөн белгилүү бир тизмесин түзүүгө мүмкүндүк берди.

Ошентип, биз тараптан, негизги компетенциялардын 15нин , 4 компоненттин: когнитивдик, ишмердүүлүк, мотивациялык жана инсандык – негизги бирдиктери болуп саналган 7 түрүнүн тизмеси аныкталды.

Ар бир компетенция билимдерде, көндүмдөрдө жана ыкмаларда көрүнгөн өзүнүн дескрипторлоруна, ошондой эле этиштик формада формулировкаланган билим берүүчүлүк натыйжаларга ээ жана ой жүгүртүү процессинин деңгээлдерин мазмундуу мүнөздөйт (Б. Блумдун таксономиясы).

|  |  |  |  |  |  |  |
| --- | --- | --- | --- | --- | --- | --- |
| **Келечектеги экономисттердин негизги компетенттүүлүктөрү** | | | | | | |
|  | | | | | | |
| **Түзүмдүк компоненттери** | | | | | | |
| **I когнитивдик** | | **II**  **ишмердүүлүк** | | **III мотивациялык** | | **IV инсан-дык** |
| **Таанып билүү-чүлүк компе-тенция-лар (ТК)** | **Маалы-маттык компе-тенция-лар (МК)** | **Коммуникативдик компетенциялар**  **(КоК)** | **Социалдык-эмгектик компетен-циялар (СЭК)** | **Баалуу-лук-мазмун-дук компе-тенция-лар (БМК)** | **Маданий компетенциялар (МаК)** | **Инсандык өзүн өзү жакшыр-туучу компетен-циялар (ИӨЖК)** |
| Ишмер-ү максатка багыт-тоону, план-доону, долбоор-лоону ишке ашыруу жөндөм-дүүлүгү (ТК1).  Окут-нун натыйжаларын анализ-дөөнүн, рефлек-сиянын, өзүнө өзү баа берүүнүн ыкмала-рына ээ болуу (ТК2) | Маалы-матты издөө, анализ-дөө жана тандоо жөндөм-дүүлүгү (МК1).  Факты-ларды жоро-молдор-дон айыр-малоо, себеп-натый-жалык байла-нышты белги-лөө жөн-дөмү (МК2). | Маектешүүчүнүн жүрүм-турумун түшүнүү жөндөмү (социолингвистикалык компетенция) (КоК1).  Ар түрдүү кырдаалдарда маалыматтарды интерпретация-лоого жана коммуникация-лардын көп типтерин берүүгө байланышкан ыкмалар (дискурсивдик компетенция) (КоК2).  Натыйжалуу коммуникация-ларды куруу жөндөмү (стратегиялык компетенция) (КоК3).  Командада/группа-да иштөө жөндөмү (КоК4). | Эмгек базарындагы кырдаалга анализ жасоо, коомдук пайдага ылайык аракет жасоо, эмгек жана жарандык өз ара мамилелерге ээ болуу жөндөмү (СЭК1).  Өз аракеттери жана кылган иштери үчүн максаттык жана мазмундук багыттарды тандоо жөндөмү (СЭК2). | Айлана-чөйрөнү түшүнүү, ага багыт алуу, өзүнүн ролун жана ордун билүү жөндөмү (БМК1). | Улуттук жана жалпы адамзат-тык маданият-тын тармагын-дагы билим жана тажрыйба (МаК1).  Үй-бүлөлүк, эмгектик, социал-дык, коомдук көрүнүш-төрдөгү жана салттар-дагы маданият таануучу-лук тармакта-гы билим (МаК2). | Акыл-ой, күч жана интеллек-туалдык жактан өзүн өзү өнүктүрүү ыкмаларына ээ болуу (ИӨЖК1).  Эмоционал-дык өзүн өзү жөнгө салуу ыкмаларына ээ болуу (ИӨЖК2). |

**1-сүрөт. Келечектеги экономисттердин негизги компетенттүүлүктөрү.**

Негизги компетенцияларды калыптандыруу процессин натыйжалуулугун камсыздоо максатында, биз тараптан педагогикалык шарттар иштелип чыкты (2-сүрөт) – “ мазмундун, методдордун же ыкмалардын элементтерин, ошондой эле белгилүү бир дидактикалык максаттарга жетүү үчүн уюшулган формаларын максатка багытуу тандоонун, конструкциялоонун жана колдонуунун натыйжасы болуп саналган окутуу процессинин өз ара байланышкан жана өз ара шартталган кырдаалдарынын жыйындысы” (А.А. Андреев).

****

**2-сүрөт. Негизги компетенттүүлүктөрдү калыптандыруунун педагогикалык шарттары**

**СЫРТЫ** (Таблицадагы сөздөрдүн котормолору:)

· ОУК, мамилеге негизги компетенттүүлүктөр.

· ОПК үчүн семинар-тренинг.

· Баалоочу.

· Негизги компетенттүүлүктөрдүн дескрипторлору.

· Негизги котмпетенттүүлүктөрдү калыптандыруу боюнча педагогикалык технологиялар.

**ИЧИ** Окуу –усулдук камсыздоо.

Окутуучуларды педагогикалык жанга методикалык даярдоо.

Диагностикалык куралдар.

Окуу процессин технологиялаштыруу.

Негизги комптенттүүлүктөрдү калыптандырууга окутуучуларды педагогикалык жана методикалыкт даярдоонун биринчи шарты ( негизги компетенттүүлүктөрдү жана алардын шарттарын калыптандырууда ЖОЖдун мугалимдеринде билимдерди, көндүмдөрдү жана ыкмаларды жакшыртууга багытталган семинар-тренингди иштеп чыгуу жана ишке ашыруу, ошондой эле аралыктан билим берүүнүн технологияларын өтүлгөн дисциплиналардын мисалында негизги компетенттүүлүктөрдү калыптандырууда колдонуу).

Окуучулардын компетенттүүлүктөрүн калыптандыруудагы педагогдун орчундуу ролу жөнүндө көптөгөн илимий изилдөөлөр жазылган, аларда өмүр бою педагогдун үзгүлтүксүз кесиптик өнүгүүсүнүн зарылдыгы далилденет. Жогорку окуу жайында алган педагогдун билимдеринин багажы, активдүү жана динамикалуу өнүгүп жаткан илимий-техникалык прогресстин натыйжасында убакыт өткөн сайын актуалдуулугун жогото баштайт. Ушундан улам билим берүүнүн мазмуну (Мамлекеттик билим берүү стандарттары) 5 жыл сайын жаңыртылып турат – бул 5 жылдан кем эмес убакытта педагогдорду кайра даярдоо жана квалификациясын жогорулатуу боюнча процесстердин талаптуулугун аныктоочу маанилүү аргумент жана КМШ өлкөлөрүнүн ар биринин эмгек мыйзамында белгиленген.

Ошентип, баз тараптан келечектеги экономисттердин негизги компетенттүүлүктөрүн калыптандыруу процессине жардам берүүчү ЖОЖдун окутуучулары үчүн семинар-тренинг иштелип чыкты: “ЖОЖдун шарттарында келечектеги экономисттердин негизги компетенттүүлүктөрүн калыптандыруу” – 42 саат.

Курстун максаты: келечектеги экономисттердин негизги компетенттүүлүктөрүн калыптандырууда билимдерди, көндүмдөрдү жана ыкмаларды окутуучуларда калыптандыруу.

Курстун тематикалык торчосун сунуштайбыз (1-таблица)

**1-таблица. ЖОЖдун окутуучулары үчүн семинар-тренингдин темтикалык планы**

|  |  |  |  |  |
| --- | --- | --- | --- | --- |
| **№** | **Темалар** | **Л**  (онлайн) | **С-П**  (оффлайн) | **Пөи** |
| 11 | Негизги компетенциялар: маңызы, мазмуну жана түзүлүшү. | 2 | 2 | 2 |
| 22 | Билим берүүчү натыйжалар: Б. Блумдун таксономиясына негизделген иштелменин методологиясы. | 2 | 2 | 2 |
| 33 | Негизги компетенттүүлүктөрдү калыптандыруудагы дисциплиналардын мүмкүнчүлүктөрү | 2 | 2 | 2 |
| 44 | Дисциплинаны окутуу процессинде негизги компетенттүүлүктөрдү калыптандырууга жана өнүктүрүүгө жардам берүүчү педагогикалык технологиялар. | 2 | 2 | 2 |
| 55 | Дисциплинаны окутуу процессинде негизги компетенттүүлүктөрдү калыптандырууга жана өнүктүрүүгө жардам берүүчү педагогикалык технологиялар. | 2 | 2 | 2 |
| 66 | Негизги компетенттүүлүктөрдүн калыптануу деңгээлинин диагностикасы. | 2 | 2 | 2 |
| 77 | Негизги компетенцияларды калыптандыруунун каражаты катары окуу-усулдук камсыздоо. | 2 | 2 | 2 |
|  | **Жалпы** | **14** | **14** | **14** |

Курс “Экономика” багыты боюнча билим берүү процессин ишке ашыруучу окутуучуларда жаңы билимдерди калыптандыруунун натыйжалуулугун көрсөттү. Курсту ишке ашыруу процессинде (семинрдык-практикалык сабактар) тренингдик иштин техникасы көрсөтүлдү, мында окуу процессин уюштуруунун педагогикалык жана психологиялык өзгөчөлүктөрү эске алынды (педагогикалык чеберчилик, командада, жумушчу группада иштөө техникасы, эмоцианалдык өзүн өзү жөнгө салуу, эмоционалдык интеллект).

Экинчи шарт – келечектеги экономисттерди окутуу процессин технологиялаштыруу, бул заманбап педагогикалык технологияларды - пландаштырылган идеяларга багытталган жана убакыт боюнча пландаштырылган педагогикалык процесстин бардык компоненттеринин жыйындысын колдонууну болжолдойт. Технологиялаштыруунун негизине, биз, жаңы билим берүүлөрдүн тенденцияларынын чегинде изилденген, Г.К. Селевконун өнүктүрүүчү окутуунун теориясынын идеяларын алдык. Буга байланыштуу, биз тараптан негизги компетенттүлүктөрдү калыптандырууга жардам берүүчү технологияларды: долбоордук, проблемалык (кейс-стадиялар, кырдаалдык кейстер) технологияларды, сынчыл ой жүгүртүүнү өнүктүрүүнүн технологияларын, интерактивдик технологияларды тандоо ишке ашырылды, булар ишке ашырылууда үч стадиядан (чакыруу, түшүнүү, рефлексия) турган дидактикалык белгилүү бир циклге ээ, алардын ар биринин өзүнүн максаты жана милдеттери, ошондой эле алгач изилдөөчүлүк, чыгармачылык ишмердүүлүктү активдештирүүчү, андан соң алынган билимдерди түшүнүүгө жана жалпылоого багытталган мүнөздүү ыкмаларынын топтому бар.

Ошентип, негизги компетенттүүлүктөрдү калыптандыруу үчүн, биз, ыңгайлуу болушу үчүн аббревиатураларда белгиледик, “Экономика” багыты боюнча Мамлекеттик билим берүү стандартындагы Б.1.6. окуу дисциплиналарынын мүмкүнчүлүктөрүн пайдаландык, баяндоочу фрагментти сунуштайбыз (2-таблица).

**2-таблица. Негизги компетенттүүлүктөрдү калыптандырууда педагогика дисциплинасынын мазмунунун мүмкүнчүлүктөрү**

|  |  |  |  |
| --- | --- | --- | --- |
| **Педагогика – 30 саат** | | | |
| **№** | **Тематикалык багыттар** | **Калыптануучу компетенттүү-лүктөр** | **Негизги компетенцияларды калыптандыруу үчүн технологиялар** |
| 11 | Педагогиканын объектиси, предмети, милдеттери, функциялары, методдору. | БМК1 МаК1 МаК2 ТК1 ТК2 | Окуу жана жазуу аркылуу сынчыл ой жүгүртүүнү өнүктүрүү программасынын технологиялары. Кейстик метод. СӨИге проблемалык метод. |
| 22 | Педагогиканын негизги категориялары: билим берүү, тарбия, окутуу, педагогикалык ишмердүүлүк, педагогикалык өз ара аракет, педагогикалык технология, педагогикалык милдет. | БМК1 МаК1 МаК2 ТК1 ТК2 | Окутуунун интерактивдүү методдору. РКМЧП технологиялары. Проблемалык метод (проблемалык лекция). Кьюбинг. |
| 33 | Билим берүү жалпы адамзаттык баалуулук катары. Билим берүү социомаданияттык феномен катары жана педагогикалык процесс. | БМК1 МаК1 МаК2 ТК1 ТК2 МК1 МК2 | Долбоордук метод. Окуу жана жазуу аркылуу сынчыл ой жүгүртүүнү өнүктүрүүнү программасынын технологиялары. |
| 44 | Кыргызстандын билим берүү системасы | БМК1 ИӨЖК1 МаК1 ИӨЖК2 МаК2 ТК1ТК2 | РКМЧП технологиялары. Кырдаалдык тапшырма. СӨИ үчүн кейстик метод. |
| 55 | Үзгүлтүксүз билим берүүнүн максаттары, мазмуну, түзүлүшү, билим берүүнүн биримдиги жана өзүн өзү маалыматтуу кылуу. | МК1 МК2 КоК1 КоК2 БМК1 КоК3 МаК1 КоК4 МаК2 ТК1 ТК2 | РКМЧП методдору. Долбоордук метод. |
| 66 | Педагогикалык процесс. Окутуунун билим берүүчүлүк, тарбия берүүчүлүк жана өнүктүрүүчүлүк функциялары. | ИӨЖК2 ИӨЖК1 МК1 МК2 КоК1 КоК2 БМК1 КоК3 МаК1 КоК4 МаК2 ТК1 ТК2 | Тренингдик технологиялар. РКМЧП технологиялары |
| 77 | Педагогикалык процесстеги тарбия. | ИӨЖК2 ИӨЖК1 МК1 МК2 КоК1 КоК2 БМК1 КоК3 МаК1 КоК4 МаК2 ТК1 ТК2 | РКМЧП технологиялары. Кьюбинг. ЗХУ. Синквейн |
| 88 | Окуу ишмердүүлүгүн уюштуруунун жалпы формалары. | ТК1 ТК2 МК1 МК2 КоК1 КоК2 КоК3 КоК4 ИОЖК1 | РКМЧП технологиялары. Кайчылаш талкуу. Эссе. |
| 99 | Сабак, лекция, практикалык, семинардык жана лабораториялык сабактар, диспут, конференция, өтүм, сынак, факультативдик сабактар, консультация. | ТК1 ТК2 МК1 МК2 КоК1 КоК2 КоК3 КоК4 ИОЖК1 | РКМЧП технологиялары. Автордук кресло. Эки бөлүмдүү күндөлүк. |
| 110 | Педагогикалык процессти уюштуруунун жана башкаруунун методдору, ыкмалары, каражаттары. | ТК1 ТК2 МК1 МК1 БМК1 КоК1 КоК2 КоК3 КоК4 ИОЖК1 | РКМЧП технологиялары ИНСЕРТ. Кайчылаш талкуу. |
| 111 | Үй-бүлө педагогикалык өз ара аракеттин субъектиси катары жана инсанды тарбиялоонун жана өнүктүрүүнүн социомаданияттык чөйрөсү. | . БМК1 ТК1 ТК2 МК1 МК2 КоК1 КоК2 КоК3 КоК4 ИОЖК1 | РКМЧП технологиялары. Синквейн. Эки бөлүмдүү күндөлүк. Кьюбинг |
| 112 | Билим берүү системаларын башкаруу. | . БМК1 ТК1 ТК2 МК1 МК2 КоК1 КоК2 КоК3 КоК4 ИОЖК1 | Проблемалык метод. Кейс-стади. |

Үчүнчү шарт – негизги компетенттүүлүктөрдүн калыптануу деңээлин аныктоодо диагностикалык куралдарды колдонуу. Диагностикалык куралдар компетенттүүлүктөрдүн калыптанышын өлчөөдө баалоонун ар түрдүү сттратегияларынын жыйындысын өзүндө көрсөтөт, З.Ш. Аглямова жана анын автордук коллективинин методикасында иштелип чыккан жана системалаштырылган:

1. Модулдук (дисциплиналар аралык) баалоонун стратегиясы долбоорлоонун модулдук принцибине жана билим берүү программаларын ишке ашырууга негизделет.

2. Формативдик (кезектеги) баалоонун стратегиясы окуу үчүн баалоо катары мүнөздөлүп, билим берүү программаларынын ар бир модулунун чегинде түзүмдүк элементтерди өздөштүрүүнүн жана баалоонун ажырагыс бөлүгү болуп саналат

3. Топтоп (кумулятивдик) баалоонун стратегиясы, бул билим берүү программасынын ар бир модулун өздөштүрүү процессинде студенттин жеке жетишкендиктерин баллдар менен үзгүлтүксүз баалоо катары рейтингдик системаны пайдаланууну болжолдойт.

4. Аутенттик баалоонун стратегиясы академиялык баалоодон (тестирлөө, текшерүү иши, сынакта теориялык суроо ж.б.) квазипрофессионалдык (кесиптик кейс-тапшырмаларды чечүү, долбоордук ишмердүүлүк, портфолио ж.б.) баалоого өтүүгө негизделген.

5. Автоматташтырылган баалоонун стратегиясы баалоо каражаттарынын электрондук фондун түзүү, билим берүүнүн натыйжаларын эсептөөнүн рейтингдик системасын колдоо, онлайн анкетирлөөнү өткөрүү, студенттин жеке электрондук портфолиосун комплектөө жана баалоо, аралыктан окутууну уюштуруу ж.б. үчүн автоматташтырылган системаларды пайдаланууну болжолдойт.

6. Суммативдик (жыйынтык) баалоонун стратегиясы ЖОЖдун бүтүрүүчүсүнүн ар бир компетенциясынын калыптануу деңгээлине тиешелүү жыйынтыктарды чыгарууну болжолдойт.

Аутенттик баалоонун стратегиясына, биз тараптан, негизги компетенттүүлүктөрдү калыптандырууга багытталган кейстерди, кырдаалдык тапшырмаларды баалоону сандык көрсөткүчтөрдө эсептөөнүн шаблону иштелип чыкты.

**3-таблица. Сандык көрсөткүчтөрдү эсептөөнүн шаблону**

|  |  |  |  |  |  |
| --- | --- | --- | --- | --- | --- |
| **Тапшырмаларды аткаруунун айрым түрлөрү боюнча компетенттүүлүк-төрдүн калыптануу деңгээли (кейстер, жыйынтыктоочу тест)**  **)** | |  | **Кейстер (К)** (5 кейс үчүн max балл – 5 балл, андан соң дегээлине карай:4,3,2) | | **Иштелмелер (И)** (5 иштелме үчүн max балл – 5 балл,андан соң дегээлине карай:4,3,2) |
| Жогорку (эң жакшы) | |  | 21-25 | | 21-25 |
| Жетиштүү (жакшы) | |  | 14-20 | | 14-20 |
| Орто (канааттандырарлык) | |  | 7-13 | | 7-13 |
| Төмөн (канааттандырарлык эмес) | |  | 0-6 | | 0-6 |
|  | **Курс үчүн компетенттүүүктөрдүн калыптануу деңгээли** | | | **Жыйынтыктоочу аттестация**  Курс боюнча жыйынтыктоочу аттетация үчүн баа отчеттуулуктун 2 түрү (кейс жана иштелме боюнча) угуучулар топтогон баллдан коюлат, 2ге бөлүнөт, башкача айтканда, (К+И):2 | | |
|  | Жогорку (эң жакшы) | | |  | | |
|  | Жетиштүү (жакшы) | | | 26-38 | | |
|  | Орто (канааттандырарлык) | | | 13-25 | | |
|  | Төмөн (канааттандырарлык эмес) | | | 0-12 | | |


Төртүнчү шарт – келечектеги экономисттердин негизги компетенттеринин калыптанышына ориентация жасоо менен окуу-усулдук камсыздоо (ОМК жана онлайн курстарды иштеп чыгуу, бул модулдук мамилени колдонууну, кейстик тапшырмаларды, форумдарды, чаттарды, MOODLE, GOOGLE-тиркемелерди ж.б. киргизүүнү болжолдойт).

Окуу-усулдук комплекс (ОУК) – бул билим берүү жана тарбия берүү милдеттерин толук ишке ашыруу максатында түзүлүүчү, конкреттүү предметке окутуунун дидактикалык каражаттарынын системасы. ОУКтун түзүмү төмөнкү компоненттерди камтыйт: окуу куралдары, жумушчу дептерлер, кыскачы курстар, практикумдар, маалымдамалар жана маалыматтык материалдар, сөздүктөр, глоссарийлер, формулалар менен таблицалардагы предметтер, мультимедиялык окуу куралдары, программалык-усулдук жыйнактар, сынактык материалдардын жыйнактары, тесттер жыйнагы.

ОУКтун түзүмүнө, биз тараптан, “Күтүлүүчү натыйжалар”, “Компетенттердин дескриптолорунун калыптанышын кантип баалоо керек?”, “Билим берүүчүлүк ийгиликтерги жетишүү үчүн кандай технологияларды колдонуу керек?” сыяктуу бөлүмдөр киргизилди. Бул бөлүмдөр ар бир сабактын чегинде окутуучунун функционалдык траекториясын олуттуу жеңилдетет, максаттуу багыттарды, аларга жетиүүнүн ыкмаларын ачык көрсөтөт.

**“Келечектеги экономисттердин негизги компетенттүүлүктөрун калыптандыруунун методикалык аспектилери”** деген экинчи бөлүмдө бул проблеманы изилдеген буга чейиинки изилдөөлөргө жана методологиялык мамилелерге анализ жасалды, келчектеги экономисттердин негизги комптенттүүлүктөрүнүн калыптанышына карата мамилелердин жыйындысы баяндалат, ошондой эле практика деңгээлиинде келечектеги экономисттердин компетенттүүлүктөрүнүн калыптанышына калыптануу деңгээлин диагностикалоо боюнча иштелип чыккан куралдарды ишке ашыруунун жолдору баяндалат.

Андан соң изилдөөнүн предметине биз тандаган методологиялык мамилелерди проекциялоону көрсөтөбүз (3-сүрөт).



**3-сүрөт. Изилдөөнүн предметине методологиялык мамилелердин проекциясы**.

(сүрөттүн сөздөрүнүн котормосу: )

Негизги компетенттүүлүктөрдү калыптандыруу

Системалуу мамиле

Компетенттик-ишмердүүлүк мамиле

Технологиялык мамиле

·Негизги компетенттүүлүктөрдү калыптандыруу боюнча педагогикалык процесстин өз алдынча компоненттери өз ара байланышта каралат

· Негизги компетенттүүлүктөрдү калыптандыруу ишмердүүлүк процессинде гана ишке ашат.

· Алдыга койгон билим берүүчүлүк максаттарга жетүүгө кепилдик берген, процесстерди куралдык башкаруу.

Ошентип, биз тандаган методологиялык мамилелер төмөнкү проекция боюнча көрсөтүлөт:

* системалуу мамиле – бул жалпы илимий методологияны жана курчап турган болмуштун кубулуштары менен процесстеринин жалпы байланышын жана өз ара шартталган көз карандылыктарын көрсөткөн метод. Биздин изилдөөбүздүн чегинде ал өз ара байланышта караган, негизги комптенттүүлүктөрдү калыптандыруу боюнча педагогикалык процесстин өз алдынча компоненттерин болжолдойт.
* компетенттүүлүк – бул компетенциялардын негизинде билим берүү процессине мамиле. Маңызы боюнча, мында билим берүү процессин долборлоодо негизги звено болуп, компетенттүүлүктөрдүн формасында натыйжаларды берүү таанылат.
* ишмердүүлүк мамиле – бул адамдын ишмердүүлүк процесси, анын аң-сезиминин жана инсан катары калыптанышына багытталат. Биз изилдөөбүздө эки методологиялык мамилени –компетенттүүлүктү жана ишмердүүлүктү интеграцияладык, анткени негизги комптенттүүүктөрдү калыптандыруу ишмердүүлүк процессинде гана ишке ашат.
* технологиялык мамиле билим берүүчү, педагогикалык, социалдык болмуштун ар түрдүү аспектилерин концептуалдуу өздөштүрүү үчүн жаңы мүмкүнчүлүктөрдү ачат. Биздин изилдөөдө, предметке проекцияда технологиялык мамиле коюлган билим берүүчүлүк максаттарга жетүүгө кепилдик берген, процесстерди куралдык башкарууну болжолдойт.

**“Келечектеги экономисттердин негизги компетенттүүлүктөрүн калыптандыруу боюнча тажрыйбалык-педагогикалык иштин мазмуну жана натыйжалары”** деген үчүнчү бөлүмдө тажрыйбалык-эксперименталдык изилдөөнүн программасы, констатациялоочу жана калыптандыруучу эксперименттердин мазмуну жана натыйжалары сунушталды, бул негизги компетенттүүлүктөрдүн моделин ишке ашырууга багытталды (4-сүрөт).

Алынган натыйжаларга анализ жасоо контролдук группага салыштырмалуу эксперименталдык группаларда негизги компетенттүүлүктөрдүн калыптанышынын жетиштүү жана жогорку деңгээлдеринин өсүшүн, ошондой эле орто жана төмөнкү калыптануу денгээлиндеги окуучулардын санынын % төмөндөшүн күбөлөйт. Жетиштүү деңгээлде 3%га гана, ал эми жогорку деңгээлде 0, 10 %га гана өскөн контролдук группаларга салыштырмалуу эксперименталдык группадагы студенттерде негизги компетенттүүлүктөрдүн калыптанышынын деңгээли жетиштүү деңгээлде 23%га, жогорку деңгээлде 8%;га өскөндүгүн калыптандыруучу эксперименттин маалыматтары көрсөттү. Негизги компетенттүүлүктөрдүн калыптануу деңгээли боюнча контролдук группалардагы студенттерде олуттуу өзгөрүүлөр болгон жок, бул негизги комптенттүлүктөрдү калыптандыруу процесси атайын түзүлгөн шарттарсыз негизги комптенцияларды өнүктүрүүнүн багыттуулугу болбой турганын күбөлөйт.

**4-сүрөт. Келечектеги экономисттердин негизги компетенттүүлүктөрүн калыптандыруунун түзүмдүк-мазмундук модели.**

(сүрөттүн сөздөрүнүн котормосу: )

**Келечектеги экономисттердин негизги комптенттүүлүктөрүн калыптандыруу**

**Максат**

**Методологиялык мамилелер – комптенттик-ишмердүүлүк, системалык, технологиялык**

**Функциялар - били берүүчү, тарбия берүүчү, өнүктүрүүчү, калыптандыруучу**

**Приинциптер – кесиптик багыттуулук, илимийлүүлүк жана системалуулук, үзгүлтүксүздүк жанеа системалуулук, студенттин таанып билүүчүлүгүн ативдештирүү, технологиялаштыруу**

**Педагогикалык технологиялар - проблемалык окутуу, долборлордун технологиялары, интерактивдүү технологиялар, сынчыл ой жүгүртүүнү өнүктүрүүнүн стратегиясынын технологиялары, тренингдик технологиялар**

**Педагогикалык шарттар – окутуучуларды педагогикалык жана методологиялык даярдоо, окутуу процессин технологиялаштыруу, компетенттүүлүктөрдүн калыптануу деңгээлин аныктоонун диагностикалык куралдары, ОУКтун мазмунун жаңылоо**

**Ишке ашыруунун этаптары - I этап, II этп, III этап, IV этап**

**Натыйжа**

**Келечектеги экономисттердин компетенттүүлүктөрүнүн** **калыптанышы**

Калыптандыруучу эксперименттин натыйжалары коммуникативдик компетенциялардын калыптануу деңгээли боюнча позитивдүү динамика жөнүндө тыянак чыгарууга мүмкүндүк берет, бул эксперименталдык группада 8-23%га байкалды.

**4-таблица. Келечектеги экономисттердин негизги компетенттүүлүктөрүнүн каклыптанышынын денгээлдик көрсөткүчтөрү (констатациялоочу эксперимент – ЭБ (эксперименттин башы); калыптандыруучу эксперимент – ЭА (эксперименттин аягы)**

|  |  |  |  |  |
| --- | --- | --- | --- | --- |
| **Деңгээлдер** | **Окуучулардын саны (% саны)** | | | |
| **Эксперименталдык группа** | | **Контролдук группа** | |
|  | НЭ  %(кол-во) | КЭ  %(кол-во) | НЭ  %(кол-во) | КЭ  %(кол-во) |
| **Жогорку** | 10,8(31) | 19,2(55) | 9,9(29) | 10(29) |
| **Жетиштүү** | 20,7(60) | 43,8(125) | 22,4(65) | 25,3(73) |
| **Орто** | 37,3(108) | 22,7(65) | 35,5(102) | 34,7(99) |
| **Төмөнкү** | 31,2(90) | 14,3(41) | 32,2(93) | 30(86) |

Андан соң, калыптандыруучу эксперименттин натыйжаларын диаграммада сунуштайбыз

**5-сүрөт. Келечектеги экономисттердин негизги компетенттүүлүктөрүн калыптандыруунун динамикасы**

**(Сүрөттүн сөздөрүнүн котормолору:)**

Диаграмманын аталышы

Жогорку, Жетиштүү, Орто,Төмөн

Алынган маалыматтар компетенттик-ишмердүүлүк, системалык жана технологиялык мамилелердин негизинде келечектеги экономисттердин негизги компетенттүүлүктөрүн калыптандыруу процессин моделдөөнүн зарылдыгына бизди дагы бир жолу ынандырды.

Келечектеги экономисттердин негизги компетенттүүлүктөрүн калыптандыруу системасын колдонууда түзүмдүк-логикалык схемасын иштеп чыгуунун негизги багыттары катары биз төмөнкүлөрдү аныктадык:

* ОУКту модернизациялоо;
* окутуу процессин технологиялаштыруу;
* келечектеги экономисттерди даярдоонун программасын ишке ашыруучу окутуучулардын компетенттүүлүктөрүн жакшыртуу.

Калыптандыруучу педагогикалык эксперимент вариативдик тип боюнча педагогикалык процесстин табыгий шарттарында өткөрүлдү, бул үчүн эксприменталдык изилдөөгө туш болгон айрым параметрлердин баштапкы шарттарына тендөө менен ар түрдүү группаларда вариациялоо жана окутуунун түпкү натыйжаларын салыштыруу мүнөздүү.

Ошентип, жүргүзүлгөн эксперименттин жыйынтыктары төмөнкүдөй тыянак чыгарууга мүмкүндүк берет:

-педагогикалык шарттардын иштелип чыккан системасы келечектеги экономисттердин негизги компетенттүүлүктөрүн калыптандыруунун сапатын олуттуу жогорулатат, кесиптик даярдыктын технологиялык жана уюштуруучулук, психологиялык жана коммуникативдик, методологиялык жана изилдөөчүлүк, теориялык жана практикалык түрлөрүн натыйжалуу калыптандырууга жардам берет;

- системалуу жана пландуу максатка багыттуу иш келечектеги экономисттердин негизги компетенттүүлүктөрүн калыптандырууну натыйжалуу ишке ашырууга мүмкүндүк берет.

**КОРУТУНДУ**

1. Негизги компетенттүүлүктөрдү калыптандыруунун азыркы теоретикалык-методологиялык негизин теоретикалык-методологиялык жоболор түзөт, анткени билим берүү мекемесинин келечектеги бүтүрүүчүсүнүн структурасындагы базалык да, милдеттүү да негизги компетенттүлүктөрдү мүнөздөйт, аларды калыптандыруу компетенттик-багытталган окутуу аркылуу ишке ашырылат; негизги компетенттүүлүктөрдү: компетенттик-ишмердүүлүк, системалык жана технологиялык - калыптандырууда методологиялык мамилелердин жыйындысына негизделген бул изилдөөнү ишке ашыруу үчүн, замандаш педагогдордун жана компетенттүүлүктүн илимий мектебинин негиздөөчүлөрүнүн (Хуторский А.В, Зимняя И.А, Зеер Э.Ф ж.б.) компетенттүүлүктөрдү калыптандыруунун башкы теориялары негиз болду.

2. Негизги компетенттүүлүктөр когнитивдик, ишмердүүлүк, маалыматтык, коммуникативдик, социалдык-эмгектик, баалуулук-мазмундук, маданий жана инсандык өзүн өзү жакшыртуу компетенттүүлүктөрү түзүмдүк компоненттери болуп саналган, кайсы гана социумда болбосун адаптацияланууга жана кесиптик ишмердүүлүктү ийгиликтүү ишке ашырууга даяр, келечектеги экономисттин билимдеринин, көндүмдөрүнүн, ыкмаларынын жана жөндөмдөрүнүн жыйындысын көрсөтөт.

3.Келечектеги экономисттердин компетенттүүлүктөрүн калыптандыруунун педагогикалык шарттары бюул процессти ишке ашыруунун натыйжалуулугун камсыздайт, ошондой эле бүтүндөй билим берүүнүн сапатын камсыздоого жардам берет. Педагогикалык процессте бирдиктүү педагогикалык шарттарды түзүү педагогикалык процесстин бардык компоненттерин камтыйт: аны максатка багытоо, пландоо, долбоорлоо, окуу процессин технологиялаштыруу, окутуучуларды окуу-усулдук даярдоо жана билим берүүнүн мазмунун жаңыртуу. Педагогикалык шарттарды ишк ашыруунун натыйжалуулугу эксперименталдык группадагы окуучуларда негизги компетенттүүлүктөрдүн калыптануу денгээлинин өсүш динамикасын көрсөтөт, анткени эксперименталдык группадагы студенттерде негизги компетенттүүлүктөрдүн калыптанышынын деңгээли жетиштүү деңгээлде 23%га, жогорку деңгээлде 8%га өскөндүгүн калыптандыруучу эксперименттин маалыматтары көрсөттү, бул негизги комптенттүлүктөрдү калыптандыруу процесси атайын түзүлгөн шарттарсыз негизги комптенцияларды өнүктүрүүнүн багыттуулугуна ээ болбой турганын күбөлөйт.

**Оралова Зауреш Мекенбаевнанын 13.00.01 – жалпы педагогика, педагогиканын жана билим берүүнүн тарыхы боюнча "Келечектеги экономисттердин негизги компетенттүүлүктөрүн калыптандыруунун педагогикалык шарттары" аттуу диссертациялык изилдөөсүнүн**

**РЕЗЮМЕСИ**

**Түйүндүү сөздөр:** негизги компетенттүүлүктөр, билим берүү, компетенттүүлүк, компетенциялар, технологиялар, баа берүү, педагогикалык шарттар, методология, педагогикалык процесс.

**Изилдөө объектиси:** ЖОЖдордогу бирдиктүү педагогикалык процесс.

**Изилдөөнүн предмети:** келечектеги экономисттердин негизги компетенттүүлүктөрүн калыптандыруунун педагогикалык шарттары.

**Изилдөөнүн максаты** болуп келечектеги экономисттердин негизги компетенттүүлүктөрүн калыптандыруунун педагогикалык шарттарын негиздөө жана иштеп чыгуу саналат.

**Изилдөө методдору:** илимий булактарды талдоо; билим берүү чөйрөсүндөгү ченемдик жана программалык документтерди үйрөнүү; тутумдук анализ; жалпылоо; классификация; ЖОЖдордун педагогикалык тажрыйбасын изилдөө жана жалпылоо; байкоо, маектешүү, анкета, сурамжылоо, маектешүү; жождордун студенттеринин ишмердүүлүгүнүн продукциясын талдоо; педагогикалык эксперимент.

**Алынган натыйжалардын** **жаңычылдыгы** төмөнкүлөрдө турат: негизги компетенттүүлүктөрдү калыптандыруунун заманбап теориялык негиздери иштелип чыкты, проблема боюнча изилдөөчүлөрдүн теориялык-методологиялык жоболору негизделди, негизги компетенцияларды калыптандыруудагы жетектөөчү теориялар аныкталды, бул изилдөөнү ишке ашырууга негиз болду, ошондой эле негизги компетенттүүлүктөрдү калыптандырууга методологиялык мамилелер аныкталды: компетенттик-ишмердүүлүк, системалык жана технологиялык; келечектеги экономисттердин негизги компетенттүүлүктөрүнүн маңызы жана түзүмдүк мазмуну аныкталды, алардын критерийлери менен көрсөткүчтөрү аныкталды, негизги компетенттүүлүктөрүн калыптандыруунун модели иштелип чыкты; негизги компетенттүүлүктөрүн калыптандыруунун педагогикалык шарттары иштелип чыкты, калыптануу денгээлин диагностикалоо боюнча иштелип чыккан куралдардын жардамы менен алардын натыйжалуулугу далилденди.

**Алынган натыйжалардын** **практикалык маанилүүлүгү** мында турат: негизги компетенттүүлүктөрдун жана түзүмдүк компоненттерге (когнитивдик, ишмердүүлүк, мотивациялык, инсандык) проекциялоодо күтүлүүчү натыйжалардын тизмеси түзүлдү; педагогикалык технологияларды колдонуу, ошондой эле келечектеги экономисттердин негизги компетенттүүлүктөрүн баалоо боюнча окуу-усулдук сунуштар иштелип чыкты; келечектеги экономисттердин негизги компетенттүүлүктөрүн калыптандыруунун педагогикалык шарттары иштелип чыкты жана тажрыйбалык-педагогикалык иштин процессинде алардын натыйжалуулугу далилденди.

**РЕЗЮМЕ**

**диссертации Ораловой Зауреш Мекенбаевны на тему: «Педагогические условия формирования ключевых компетенций будущих экономистов» на соискание учёной степени кандидата педагогических наук по специальности 13.00.01 – общая педагогика, история педагогики и образования**

**Ключевые слова:** ключевые компетенции, формирование, компетентность, компетенция, технология, оценивание, педагогические условия, методология, педагогический процесс.

**Объект исследования:** целостный педагогический процесс в вузе.

**Предмет исследования:** педагогические условия формирования ключевых компетенций будущих экономистов.

**Цель исследования:** теоретико-методологическое обоснование и разработка педагогических условий формирования ключевых компетенций будущих экономистов.

**Методы исследования:** научно-теоретический анализ научных источников; изучение нормативных и программно-методических документов в сфере образования; системный анализ; обобщение; классификация; изучение и обобщение педагогического опыта вузов; наблюдение, беседа, анкетирование, опрос, интервью; анализ продуктов деятельности студентов вуза; педагогический эксперимент.

**Научная новизна и теоретическая значимость исследования: в**ыявлена современная теоретическая основа формирования ключевых компетенций, а именно: обоснованы теоретико-методологические положения исследователей по проблеме, определены ведущие теории в формировании ключевых компетенций, что послужило основой для осуществления данного исследования, а также определены методологические подходы к формированию ключевых компетенций: компетентностно-деятельностный, системный и технологический; определена сущность и раскрыто структурное содержание ключевых компетенций будущих экономистов, определены их критерии и показатели, разработана модель формирования ключевых компетенций будущих экономистов; разработаны педагогические условия формирования ключевых компетенций будущих экономистов и доказана их эффективность средствами разработанного инструментария диагностики уровня сформированности ключевых компетенций.

**Практическая значимость исследования:** сформулирован перечень ключевых компетенций и ожидаемых результатов в проекции на структурные компоненты (когнитивный, деятельностный, мотивационный, личностный); разработаны учебно-методические рекомендации по использованию педагогических технологий, а также по оцениванию ключевых компетенций будущих экономистов.; разработана программа и содержание семинара-тренинга «Ключевые компетенции: содержание и механизмы формирования в условиях вуза», способствующая совершенствованию профессиональных навыков преподавателей.

**SUMMARY**

**оf the dissertation of Oralova Zauresh on the topic: "Pedagogical conditions for the formation of key competencies of future economists" for the degree of Candidate of Pedagogical Sciences in the specialty 13.00.01-general pedagogy, history of pedagogy and education**

**Keywords:** key competencies, formation, competence, competence, technology, assessment, pedagogical conditions, methodology, pedagogical process.

**The object of research:** a holistic pedagogical process in higher education.

**Subject of the study:** pedagogical conditions for the formation of key competencies of future economists.

**The purpose of the study:** theoretical and methodological justification and development of pedagogical conditions for the formation of key competencies of future economists

**Research methods:** scientific and theoretical analysis of scientific sources; study of normative and program-methodological documents in the field of education; system analysis; generalization; classification; study and generalization of the pedagogical experience of universities; observation, conversation, questionnaire, survey, interview; analysis of the products of the activities of university students; pedagogical experiment.

**Scientific novelty of the study:** the modern theoretical basis for the formation of key competencies is revealed, namely: the theoretical and methodological positions of researchers on the problem are justified, the leading theories in the formation of key competencies are identified, which served as the basis for the implementation of this research, and the methodological approaches to the formation of key competencies are determined: competence-activity, system and technological; the essence and structural content of the key competencies of future economists are defined, their criteria and indicators are defined, and a model for the formation of key competencies of future economists is developed; pedagogical conditions for the formation of key competencies of future economists are developed and their effectiveness is proved by means of the developed tools for diagnosing the level of formation.

**Practical significance of the study:** the list of key competencies and expected results in the projection on the structural components (cognitive, activity, motivational, personal) is formulated; educational and methodological recommendations on the use of pedagogical technologies, as well as on the assessment of the key competencies of future economists, have been developed; the program and content of the training seminar "Key competencies: the content and mechanisms of formation in the conditions of the university" has been developed, which contributes to the improvement of professional skills of teachers.